
In timps di mùrs, al risalte 
chel tirât sù dai sindicats de 
scuele denant dal progjet di 
regjonalizazion di ché. La acuse 
principàl che e ven fate ai sosti- 
gnidòrs dal progjet e e consist 
intal calcolà la idee tant che 


divisive de unitàt nazional, e che 


e distrade dal percors formatîf 
dai “zovins cerviei”. Si cor il 
pericul - a disin i sindicats, ma 
ancje un ciert mont de campe — 
di creà une ancjemò plui grande 
disavualance tra Nord e Sud e di 
là incuintri a di un pinsîr unic 
detàt de politiche di turni, intal 
cjamp de istruzion. A dîle dute: 
parcè, fin vuéè, cemàt ise lade? 


Ma a mi, chest dibatiment 
mi interesse in maniere relative, 
tant che in gjenar dut ce che 
al tocje i assestaments che il 

Un futur diviers 
pe nestre scuele autonome 


Stat talian al prove a dà al so 
asset organizatîf clopadig. O 
scugnìn, però, tignînt cont e 
valutà cualis consecuencis che 
chest al puedi compuartà intes 
sieltis che la Regjon e varà di 
fà in chest cjamp, aplicant lis 
sôs prerogativis di autonomie. 
Cemàt che, ven a stài, e rivarà 
a coniugà autonomie scolasti- 

che e assunzion di competence 
primarie, su la fonde dal statùt 
di Specialitàt. 


E bastarès za cheste ultime 
peraule a detà la linie di com- 
puartament: la presince des 
minorancis linguistichis, in par- 
ticolàr dal furlan tant che lenghe 
maioritarie — e notait la contra- 

dizion — a son il cjapiel istituzionàl 
di cheste riforme necessarie. 


Dome partint di cheste jen- 
trade e di cheste ciertece costitu- 
zionàl o sarìn in stàt di domanda, 
di pretindi dal stàt central, la 
competence regjonàl pe istruzion. 


No si trate duncje di un 





“contentin”, di une domande 


burocratiche e tecniciste, tant 
cjare ae assessore Rosolen. Nol 
è un marcjàt di personal Ata, di 
dirigjents e di professòrs. No si 
trate di suplî aes mancjancis dal 
Ministeri, ma di pensà e di orga- 
nizà un futùr diviers pe nestre 
scuele autonome, intal rispiet 
dal rùl di dutis lis sôs compo- 
nentis e cul compit ben precîs, 
cul dovê di fà cressi lis gnovis 
gjenerazions cu la cussience de 
proprie storie, cul dirit al savê 

e cu la pussibilitàt di disfrutà 

al miòr intal cjamp di vore il 
percors scolastic fat. 


Une scuele che e funzioni 
miòr, cussiente de impuartan- 
ce che e à pal teritori là che e 
esercite la sò funzion fonda- 
mental. Il 

“Maraveis in sfrese” 

a ricjece di art e di 
culture di un teritori, di 
d un popul, si pues contàle 

cuntun event curt, siòr, tant che 
un viag inte bielece che al met 
insiemi formis diviersis di art. 
Cussì al nas il spetacul “Maraveis 
in sfrese” che, in prime assolude, 
al sierarà il Mittelfest, domenie 
ai 21 di Lui, aes 10 di gnot, in 
Place dal Domo a Cividàt (tal 





Avot 
dal Friul 


omenie ai 14 di Lui, aes 6 


sore sere, si rinove a Aquilee 


l’Avòt dal Friùl in ocasion 
de ricorence dai Sants Ermacore e 
Fortunàt, prin vescul di Aquilee e il 


so diacun, nestris Patrons. La messe 


e vignarà celebrade te Basiliche di 
pre Vigji Gloazzo, plevan di Paulèt 
e diretòr de Caritas diocesane e 
dal Ufici diocesan pe cooperazion 
missionarie di Udin, cun dongje 

i predis di Glesie Furlane, che a 
fasaran la messe par furlan cun 
leturis par sloven e todesc. Il 


càs di brut timp, inte Glesie di S. 


Francesc). 

Midiant de fusion di musiche, 
leterature, light design, videoart 
e documentazion pitoriche, 
“Maraveis in sfrese” — une 
produzion ARLeF-Agjenzie 
Regjonal pe Lenghe Furlane, e 
Mittelfest, cu la colaborazion 
di Fondazione Friuli —, al 

vůl trasmeti, par moments 





LA BASILICHE MARI DI AQUILEE 


epocài e apicài, la fuarce 
espressive di cualchidun fra i 
musicisc] e i artiscj furlans plui 
impuartants, sedi dal passàt che 
contemporanis. 

Il percors, che al partìs cu la 
sigle dal epic “Imni dal Friùl” 
di Valter Sivilotti, al passe fùr 
pe storie de musiche furlane 
cun composizions di Jacopo 
Tomadini, Alfredo Scannact 


(pseudonim di Francesco DAltan) 
riviodùt di Daniele Zanettovich, 
Adriano Galliussi, Albino Perosa. 

Si passe dopo ae contemporaneitàt 
cul stes Zanettovich che al gjenere 
une composizion di un teme 
aquileiès, Alessio Venier, suntune 
poesie di Angelo Pittana (Agnul 

di Spere), e Federico Gon che al 
ricree i temis gjavats dal “Libro de 
balli” (1578) dal musicist dal tart 
Cinccent Giorgio Mainerio. Si va 
indevant cuntune prime assolude 
di Renato Miani - “Steles cidines” 
dal poete Umberto Valentinis - 
par sierà chest viag di art cu lis 
composizions di Cecilia Seghizzi, 
“Luna” (par coràl, su lirichis di 
Biagio Marin), in coincidence dai 
50 agns che l'om al è rivàt su la 
Lune; e po si scoltaran lis oparis 

di Gianfranco Plenizio (autòr de 
colone sonore di “E la nave va” di 
Fellini e diretòr di orchestre par 
Billy Wilder e Brian De Palma) e dal 
compositòr cec Antonín Dvorák 
(cuntun toc des “Danzis slavis”, in 
onôr dal Friùl, puarte di orient). 

I tocs a son leàts fra di lôr di 
framents curts in lenghe furlane 
(cun sottitui) e a son insioràts de 
proiezion animade di imagjins des 
oparis di grancj artiscj che a van dal 
Pordenone a Giovanni da Udine, 

di Cameo ai Tiepolo, di Colavini a 
Napoleone Pellis, dai Basaldella ai 
Ciussi, Zigaina, Bront, Cragnolini, 
Celiberti (la plui part gjavadis fùr 
de colezion preziose de Fondazione 
Friuli). Dilunc dal event, un 
spetacul di lùs al da une dimension 
oniriche e sospindude ae serade cul 
contribùt, sul plan naratîf, dai tescj 
meditàts in lenghe furlane di Carlo 
Tolazzi. 

Cun: Orchestra giovanile 
Filarmonici Friulani, direzude di 
Walter Themel; Nuovo AuriCorale 
Vivavoce, direzùt di Monica 

Cesar; Matilde Ceron. Direzion 
artistiche di Marco Maria Tosolini; 
videoimagjins di art di Federico 
Mazzolo; vòs che e recite, Chiara 
Donada. 

Informazions e prenotazions al 
numar 0432/734316 e sul sît www. 
mittelfest.org Il 








Cors di Istat 
di lenghe 
e di culture 
furlane 
par zovins 


largjà la ufierte formative dal 

Ateneu pai students e l'orizont 
des cognossincis e des competen- 
cis dai fantats tacant de lenghe 
furlane e de culture dal Friùl. Cun 
chescj intindiments il Cirf-Centri 
Interdipartimentàl pal disvilup 
de lenghe e de culture dal Friùl de 
Universitàt dal Friùl al inmanee une 
gnove session estive dai cors gratuits 
di lenghe e di culture furlane pai stu- 
dents universitaris e par ducj i zovins 
interessàts. 
Ogni percors al sarà struturàt in siet 
lezions, par un totàl di vincj oris. I 
prins sîs incuintris a saran di tré oris, 
intant chela ultime lezion, cuant che 
si fasarà l'esam final, e sarà di dôs 
oris. Un dai doi cors alscomengarà ai 
15 di Lui e allarà indevant ogni lunis 
e ogni miercus fin ai 2 di Avost, des 3 
e mieze dopomisdì aes 6 e mieze sore 
sere inte aule T1 dal Palac Garzolini 
Di Toppo Wassermann (vie Glemone 
92, a Udin); chel altri, invezit, si tigna- 
rà dai 2 ai 23 di Setembar, alternant- 
si tra Palac Antonini Cernazai (vie 
Petracco 8, a Udin) e Palac Garzolini 
Di Toppo Wassermann, simpri des 
3 e mieze dopomisdì aes 6 e mieze 
sore sere. 
Intal program dai cors, dongje dai 
elements di fonde di grafie e di gra- 
matiche e di cualchi nozion di cara- 
tar storic e su la produzion culturàl, 
a vignaran presentàts i imprescj 
informatics che a son a disposizion 
par judà inte scriture dai tescj par 
furlan e si fevelarà ancje des mani- 
festazions e des ativitàts indrecadis 
ai zovins. 
Aefondedeiniziativeejelacussience 
dal fat che la cognossince de lenghe 
furlane e dal Friùl e zove ae capacitàt 
di cognossi e di capî il mont, cuntun 
ategjament pardabon interculturàl 
e multidissiplinàr. Par cheste reson, 
ancje chest an il sproc che al è stàt 
sielzàt par promovi i cors al è “No 
stà få il barbezuan. Impare il furlan”. 
La ativitàt e ven fate cu la colabo- 
razion de ARLeF-Agjenzie Regjonàl 
pe Lenghe Furlane, de Societàt 
Filologjiche Furlane e de coopera- 
tive Informazione Friulana/Radio 
Onde Furlane. In bande des lezions 
frontàls, a son in program ancje in- 
cuintris sul teritori, par esempli in- 
tes sedis de ARLeF e de Filologjiche 
e intai studis di Radio Onde Furlane. 
Duc] i partecipants a varan un ate- 
stàt di partecipazion. I fantats des 
scuelis superiòrs a podaran otignî il 
ricognossiment dai credits formatîfs 
pe ativitàt extrascolastiche. 
Informazions al numar 0432/556480 
o scrivint a cirf@uniud.it 
o asportel.furlan@uniud.it i 

CUALIS RICJADUDIS PAL TERITORI? 





Sport e spetacul 





a fasin ben ae economie, 
ma no stin pretindi masse 


de Madonute dal Lussari 
Tape dal Zîr di Italie fin al Santuari. 


Dibatiment viert su la sò sostignibilitàt ambientàl 





LA MONT SANTE DAL LUSSARI 




















port e spetacul. Dispès a 
stan ben insiemi. Altris 
voltis no. 
La propueste di fà rivà fin ae 
vile dal Santuari de Mont sante 
dal Lussari une tape di un futàr 
Zîr ciclistic di Italie e à viert un 


l rapuart tra sport e spetacul al 

cjate la sô espression massime 
intes Olimpiadis. E - intal cjapà 
at che, di pòc, chés invernàls dal 
2026 a son stadis assegnadis a 
Lombardie e Venit, cuntune gjite 
in Sud Tiròl pal biathlon - no si 
pues fa di mancul di visàsi dal 
tentatîf valoròs, ma sfortunàt 
fat propit de Valcjanàl intai agns 
‘90 dal secul passàt par proponi 
une edizion “cence confins” 
promovude insiemi di Italie, 
Austrie (Carinzie) e Slovenie. 
Un prin tentatif al veve tant 
che prin de file propit Tarvis, 
intant che il secont Clanfurt, e in 
sostance dutis dôs lis propuestis 
a tocjavin i stes implants 
fondamentài, a imprometevin 
une difese rigorose dal ambient, 
e soredut a volevin evità 
infrastruturis e realizazions 
di contor che no si podessin 
pardabon doprà ancje dopo fate la 


dibatiment su la sò sostignibilitàt 
ambiental. 

Par cualchidun, dut al è pussibil, 
imprometint di fà atenzion ai 
particolàrs organizatifs; par altris, 
a son promessis di marinàr. Pòcs, 
cun di plui, si domandin se al 


sedi un cualchi aspiet religjòs di 
rispietà. 

Il Friùl al à cognossùt za dôs 
rivadis di mont a efiet spetacolàr: 
il Concolan e i Plans dal Montàs 
a Nevee. Intal prin câs, si è tratàt 
di un sucès che al à inviàt ancje 


ALPE ADRIA 


un interès turistic che al dure 
pai apassionàts des dôs ruedis. 


Il secont, al veve fin dal prin 
moment intiziàt reazions negativis 
pai lavòrs di adatament che a 
coventavin pe sigurece e pe cualitàt 
des ripresis televisivis, e intal timp 
nol à produsùt nissun element 
positîf di riclam. 

Intal càs de Mont sante dal Lussari, 
si varès di doprà la piste forestàl 
che e rimonte de Val Saisare e al è 
palés che l'adatament ae gjestion 
no dome de corse, ma ancje dal 
spetacul, al pues vierzi spazis di 
trasformazion impuartants. 

Al è ancje un aspiet faunistic di 
segnala. La corse si fasarà inte 
Vierte, la stagjon plui delicade pe 
riproduzion de faune, e, cuntun 
ricuart personal divertent, mi ven 
iniment che la uniche lec regjonàl 
(1991) che e puarte il gno non, e 


je ché che e improibìs la cjace in 


Primevere al gjal cedron. Al jere 

un (sic!) gjal ad an che al vignive 
cjapàt in Valcjanàl in memorie de 
tradizion venatorie asburgjiche. 
Viodarìn! 

La cuistion dal rapuart tra la alte 
mont e il spetacul di masse no 
tocje dome che il sport, ma ancje la 
musiche, no ciert chè classiche che 
ancje tancj ripàrs de nestre regjon a 
organizin, ma vèrs concierts “rock” 
di stelis di prime grandece che a 
puartin a cuote alte ancje desenis 
di miàrs di fans. Cun polemichis 
cence fin. 

Par concludi la cuistion de Mont 
sante dal Lussari, si à di visasi che 





L'afront des Olimpiadis 


La propueste “cence confins” dai agns ‘90 


manifestazion. 

A jerin i agns dopo de Conference 
di Rio, de cussience dal 
cambiament climatic, e il mont 
olimpic, in coordenament cu la 
ONU, al voleve distinguisi in cheste 
direzion, ancje par fà dismenteà i 
interès loscs che lu conotavin ché 
volte (e ancje vuè). Lis Olimpiadis 
di Lillehammer a son stadis il 
svolt, e in chel contest Tarvis e 
Clanfurt a àn zuiade la lòr partide. 
Ma i timps no jerin madùrs par un 
ricognossiment reàl trans statàl 

di une Olimpiade. Il CONI nol à 
sostignude mai la candidature, 
anzit intal ‘98-99 al à promovàùt 


Turin che al è deventàt la sede dal 
2006, lis partidis finanziariis a jerin 
tant inciertis e la stesse propueste 
tecniche e jere avonde debile. 
Tarvis al vignì compensàt dopo 
cul afidament di une Universiade 
invernàl che - a part pai assegnàts 
ai lavôrs — e je passade sot cidinòr 
mediatic, e che e je stade ancje 
tocjade di tantis critichis su la 
organizazion. Di fat, intal insiemi, 
la prove di compensà la pierdite 

di rùl economic de Valcjanal dopo 
de colade interne dai confins de 
Union Europeane cuntun so rilang 
turistic, tacant di une struturazion 
centrade su grancj acjadiments 


mediatics, massime intal cjamp 
dai sports invernài, e je lade 
incuintri a di un faliment. 

A “nt ven fùr une lezion che, par 
gno cont, e à une valence gjeneràl. 
Lis prospetivis di disvilup di un 
teritori a àn di rispuindi a di une 
logjiche complessive che forsit 
cumò la Valcjanaàl no je dotade, 

e dome in chel câs ancje lis 
iniziativis spot intal cjamp dal 
rapuart mediatic tra spetacul e 
sport a puedin judà. In Trentin 

e Sud Tiròl chest in sostance 

al sucét, e nol è un câs che li la 
intensitàt turistiche e sedi di cinc 
a siet voltis plui alte di ché dal 


Forsit no val la pene di riscjà 
eròrs facii di progjetazion 

di un avigniment 

tant che la tape 

dal Zîr di Italie par une perle 
za ben cognossude 

e frecuentade 


no je la postazion discognossude 
di un eremite, ma un lùc une vore 
frecuentàt par motiîfs religjòs, 

di bande di slovens, carinzians 

e furlans: e fàs part dai fuartins 
de fede catoliche, intune cui 
Santuaris di Montesanto, Madone 
di mont, e Marie Luggau, puescj 
a presidi di ogni penetrazion de 
“riforme” dopo dal Concili di 
Trent. 

Ma la Mont sante dal Lussari e 

je ancje une struture sportive 
impuartante pal schi alpin, in 
particolàr cu la piste di Prampero, 
cualchi volte doprade par 
manifestazions sportivis di nivel 
(Cope dal mont), ma soredut 
otime pai alenamentts di atletis di 
alt nivel. 

Ae fin dai conts, forsit no vàl 

la pene di riscjà eròrs facii di 
progjetazion di un avigniment 
tant che la tape dal Zîr di Italie 
par une perle za ben cognossude 
e frecuentade. La Madone de 
Mont sante dal Lussari e ame lis 
mountain bikes e no il businà 

di machinis, motocicletis e 
elicotars.I 


Friùl-Vignesie Julie, pùr gjoldint di 
cundizions di base, gjeografichis 
e di colegament in sostance 
identichis. 

Chest nol gjave che il mùt che 

il CONI e la Italie a àn tratade 

la candidature olimpiche di 
Tarvis al sedi stàt une vore 
ofensîf e nol sedi stàt bon di capî 
la impuartance culturàl di un 
progjet che al viodeve in Alpe 
Adria une vere e proprie regjon di 
Europe, dulà che, propit tacant di 
un lavòr comun su lis prospetivis 
sportivis, si varès capide la 
dibisugne di frontà cuntune 
uniche “lenghe tecniche e 
aministrative” il guvier dal teritori 
e lis cundizions dal disvilup 
economic e sociàl. 

Mi pàr une biele diference cu 

lis patuliis mistis che a varan di 
presidià i confins e di decidi cuàl 
afghan o pakistan che mi tocje a 
mi invezit che a ti! i 


Par viodi chei altris contignùts 
de “La Patrie dal Friùl”, 
abonaitsi. Dutis lis informazions si cjatin sul sît 
www.lapatriedalfriul.org 





Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 
www.lapatriedalfriul.org 


Che tu sedis za abonat o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 


ea 





